Source: https://keskustelu.frisbeegolfliitto.fi/viewtopic.php?f=9&t=1414
Timestamp: 2020-07-09 07:51:38+00:00
Document Index: 22948466

Matched Legal Cases: ['kko ', 'kko ', 'kko ', 'kko ', 'kko ', 'kko ']

merkkauskiekon liikkuminen - keskustelu.frisbeegolfliitto.fi
Viesti Kirjoittaja Juhani » Ti 01 Kesä 2010, 9:12
Itselläni on jo about 4-5 kertaa kisoissa ilmaantunut onkelma.
1. Asetan minin merkaamaan heittopaikkaa.
2. Asetan etummaisen jalan minin taakse kuitenkaan koskematta siihen.
3. Maa jalan alla antaa periksi, ja mini liikahtaa 10-30cm johonkin suuntaan.
Mitä kuuluu sääntöjen mukaan tehdä?
Oma ratkaisuni on ollut ilmoittaa kanssapelaajille, että mini liikahti.
Vastauksena yleensä omituisia katseita. "joo joo, heitä jo" tai "ihan sama".
4. Siirrän minin takaisin siihen missä se mielestäni oli, ja jatkan peliä.
Entäs jos vahingossa potkaisen miniä ja se siirtyy?
Saanko antaa itselleni sakkoja, tai muille jos näen heidän potkivan omaansa?
Viesti Kirjoittaja MikeJones » Ti 01 Kesä 2010, 10:52
803.03: "Merkkaukseen käytettyä kiekkoa ei saa siirtää ennen heittoa. Vahingossa ennen heittoa siirtynyt merkkauskiekko palautetaan oikeaan paikkaansa."
803.07: "Jos merkkauskiekkoa siirretään, se palautetaan mahdollisimman lähelle alkuperäistä sijaintiaan ryhmän enemmistön tai toimitsijan näkemyksen mukaan."
Voisin melkein sanoa että olet toiminut oikein. Vahingosta ei rangaista. "Pelaajaa ei voida varoittaa sääntörikkeestä, ellei jokin sääntökohta nimenomaisesti salli varoituksen antamista."
Viesti Kirjoittaja AG » Ti 01 Kesä 2010, 11:19
Juhani kirjoitti: Entäs jos vahingossa potkaisen miniä ja se siirtyy?
Mikäli nyt olen oikein tulkinnut sääntökirjaa niin ennen heittoa vahingossa siirtyneestä markkerista ei sakoiteta, mutta jos heiton aikana monottaa markeria niin:
803.04 F:"Heittoasentovirheestä on huomautettava kolmessa sekunnissa rikkomuksen tapahtumisesta. Kuka tahansa ryhmän jäsen tai toimitsija voi huomauttaa tästä. Jos huomautuksen on esittänyt ryhmän jäsen, toisen jäsenen on vahvistettava tämä. Kierroksen ensimmäisestä heittoasentovirheestä annetaan pelaajalle varoitus. Myöhemmät heittoasentovirheet samalla kierroksella aiheuttavat rangaistusheiton lisäämisen pelaajan tulokseen."
Viesti Kirjoittaja Juhani » Pe 04 Kesä 2010, 21:40
Niin, että säännöissä ei vissiin puhuta mitään siitä, että pitääkö muille pelaajille ilmoittaa että näin on tapahtunut. Saa siis siirtää vaan omatoimisesti...
Samaa liippaa läheltä ilmoittaminen OB asioissa. Jos kiekko on lähellä OB-rajaa tai ulkona, niin ei tarvitse muille sitä ilmoittaa, muuten kuin vasta väylän tulosta ilmoitettaessa laskee mukaan rankut jos tuli. Omituista...
Viesti Kirjoittaja Jaani » Pe 04 Kesä 2010, 22:44
Ryhmäkavereiden tulee seurata toistensa peliä. Myös lähelle OB:ta menneet heitot ja sisään menneet putit pitää nähdä.
Viesti Kirjoittaja az_kip » La 05 Kesä 2010, 9:52
Juhani kirjoitti: Samaa liippaa läheltä ilmoittaminen OB asioissa. Jos kiekko on lähellä OB-rajaa tai ulkona, niin ei tarvitse muille sitä ilmoittaa, muuten kuin vasta väylän tulosta ilmoitettaessa laskee mukaan rankut jos tuli. Omituista...
Kyllä itse asiassa säännöt tästä sanovat seuraavaa:
803.09 D
Jos ei ole selvää, onko kiekko pelialueella, ryhmän enemmistö tai toimitsija ratkaisee asian. Jos heittäjä liikuttaa kiekkoa ennen kuin asia on ratkaistu, kiekon katsotaan olevan pelialueen ulkopuolella, ja heittäjän tulee jatkaa peliä sääntökohdan 803.09 B mukaan laskien tulokseensa mukaan kaikki väylällä aiemmin tehdyt heitot...
Säännöthän löytyy täältä: http://www.pdga.com/files/documents/PDG ... innish.pdf
Viesti Kirjoittaja Juhani » Ma 07 Kesä 2010, 10:31
Siis kamoon. kyllä mä säännöt osaan.
Ihmettelen tässä vaan näitä hieman hämäriä kohtia.
Yleensä kisoissa tapahtuu joka kierroksella, joskus montakin kertaa, että pelaaja kävelee pelialueen reunaa kohti ja kohta uusi heitto on jo ilmassa. Pelikaverit kyselee sitten heiton jälkeen tai korilla tavatessaan, että "oliko se sun heitto sisällä/ulkona". Leveällä väylällä pelaajat saattaa olla 60 metrin päässä toisistaan, ja näköyhteys muutenkin heikko.
Kyllä mä oon aina luottanu muiden sanaan.
Viesti Kirjoittaja Jaani » Ma 07 Kesä 2010, 11:19
Niinhän sitä on pidetty frisbeelajien valttina ja hienoutena, meilläpä ei tuomareita tarvita, vaan pelaajat tuomitsevat toisiaan ja itseään reilussa hengessä.
Huijaamisessa on se ikävä puoli, että siitä jää melkolailla helposti kiinni, eikä huijarin maineesta pääse sen jälkeen koskaan eroon. Näitä muutamia vekkuleita on joskus kisoissa nähty, ja vielä kymmenienkin vuosien jälkeen muistetaan, että tyyppi huijaa. En suosittele maineen hankkimista.
Viesti Kirjoittaja letiss » Ma 07 Kesä 2010, 12:12
Heittoasentovirhe sääntöhän myös mahdollistaa "sallitun huijaamisen".
Odotetaan, kunnes joku heitto epäonnistuu totaalisesti. Sen jälkeen ryhmän "hyvä veli" henki
nostaa päätään ja ryhmä päättää huomattaa esim. jalan osumisesta markkeriin.
Tästähän seuraa huomautus ja uusi heitto. Toki säännöt sanoo, että ryhmällä on 3 sek aikaa
huomauttaa virheestä, mutta sitä tuskin kukaan ottaa tosissaan se sääntöhän jo näyttääkin
hassulta.
En ainakaan tiedä, että koskaan tälläista olisi tapahtunut, mutta kun rahapalkinnot nousee, niin
säännöt tulisi jossain vaiheessa myös tuoda siihen malliin, ettei spekuloinnille ole sijaa.
Säännöissähän on muitakin kohtia, jotka mahdollistaisi "sallitun huijaamisen" vaikkapa heittokelvoton
heittopaikka tms., jota olisi järkevää käyttää, jos olet esim. 6-7m putilla ja puttaat johonkin rotkoon (kiekko vierii
vaikka Harjun 16:sta parkkipaikalle puiden taakse).
Yhdellä rankullä saat puttaa uudelleen ja se, joka ei käytä tätä sääntöä ei voi ainakaan parempaan päästä.
Ei tietenkään ole mitään tarvetta murehtia näitä nykyisissä pikkukisoissamme, mutta tulevaisuudessa siintelevät
isot dollarit voi laittaa tekemään hassuja asioita varsinkin, jos säännöt sen sallii.
Viesti Kirjoittaja AG » Ma 07 Kesä 2010, 12:21
Tästähän seuraa huomautus ja uusi heitto.
Eihän tästä mitään uutta heittoa seuraa vain pelkästään varoitus, korjatkaa toki jos olen väärässä
Viesti Kirjoittaja Paavo » Ma 07 Kesä 2010, 12:35
Olet väärässä. Ensimmäisellä kerralla varoitus ja uusi heitto, seuraavista +1 tulokseen ja uusi heitto. Löytyy säännöstä 803.04, kohdat F ja G.
Viesti Kirjoittaja AG » Ma 07 Kesä 2010, 13:11
Jees, F kohdan taisinkin tuonne jo kopioida, mutta G kohtaa en muistanut. No tässäpä näitä sääntöjä nyt tulee samalla kerrattua, vaikka eipä nuita kaikkia muista siltikään vaan pitää turvautua sääntökirjaan
Viesti Kirjoittaja Jaani » Ma 07 Kesä 2010, 13:20
Paavo kirjoitti: Olet väärässä. Ensimmäisellä kerralla varoitus ja uusi heitto, seuraavista +1 tulokseen ja uusi heitto. Löytyy säännöstä 803.04, kohdat F ja G.
Tästä oli vääntöä PDGA:n foorumilla, että kolmen hengen poolissa oli kaksi kaverusta, jotka olivat liittoutuneet. Toinen kaveruksista puttaa ohi, ja huutaa ITSELLEEN heittoasentovirheen. Liittoveli puoltaa virhettä, vaikka mitään ei olisi tapahtunutkaan. Seuraa varoitus ja uusi putti, mutta ei mitään rankkareita. Putti sisään.
Puttihan vain uusitaan, eikä edeltänyttä heittoa edes lasketa, mikäli tulkitsen sääntöä oikein (803.04G). Se on mielestäni huvittavaa, että itselleen voi huutaa virheen (803.04F).
Viesti Kirjoittaja AG » Ma 07 Kesä 2010, 13:27
Onhan se vähän outoa että voi itselleen heittoasentovirheen huutaa. No jos jotain positiivista niin eipä onnistu kuin kerran kierroksella.
Viesti Kirjoittaja Top1 » Ma 07 Kesä 2010, 14:24
B. Harjoitusheitot. Jos pelaaja heittää
harjoitusheiton tai ylimääräisen heiton
millä tahansa kiekolla missä tahansa
vaiheessa kierroksensa aikana, hänen
tulokseensa lisätään yksi
rangaistusheitto, mikäli heiton
havaitsee toimitsija tai kaksi minkä
tahansa ryhmän pelaajaa. Kierroksen
katsotaan päättyneen, kun pelaaja on
pelannut viimeisen kierroksella
pelattavan väylän loppuun.
Vain vaihtoehtoisilla heitoilla (varakiekko tms.) voi kiertää tätä sääntöä.
Viimeksi muokannut Top1, Ma 07 Kesä 2010, 14:47. Yhteensä muokattu 1 kertaa.